સરકાર પક્ષે થયેલ દલીલોનો નિચોડ એવો હતો કે સવારના ૮.૦૦ થી સાંજના ૫.૦૦ વાગ્યા વચ્ચે બનેલા ઘટનાક્રમમા પહેલેથી ગુન્હાહીત કાવત્રુ રચી, ઘાતક હથીયારો ધારણ કરી, હજારો લોકોના ટોળાએ ગુલબર્ગ સોસાયટી પર હુમલો કરી ૬૯ લોકોને મૃત્યુને ઘાટ ઉતાર્યા હતા અને ૧૫ થી વધુ લોકોને ઈજા પહોંચાડી હતી, બળાત્કાર ગુજાર્યા હતા તેમજ દુકાનો અને ગુલબર્ગ સોસાયટીના મકાનો સહિતની સંપત્તિમાં લુંટફાટ ચલાવી આગ લગાડી હતી.